Wognum

Wognum (Westfries: Woggem) is e dörp in de Noord-Hollandse gemeinte Medemblik, in Wesfriesland. 

Tot 1 januari 2007 waor Wognum 'n apaarte gemeinte mèt (1 augustus 2006) 8206 inwoeners en 'n oppervlak vaan 21,42 km2 (daovaan 0,05 km2 water). Binne de gemeinte Wognum laoge wijer nog de dörper Nibbixwoud, Wijzend en Zwaagdijk-West.

Historie
Wognum moot roond 't jaor 900 oontstande zien. In 980 weurt ze veur 't iers geneump, es Wokgunge. In 1063 weurt vaan 'n kepel gesproke, op de plaots boe noe de dörpskèrk steit. Vaan 1392 tot 1426 had Wognum stadsrechte; die woorte dus herrope, wat in Nederland 'n unicum is. In 't vervolg heelte de bewoeners ziech veural mèt vèsvangs, later mèt landbouw bezeg. In 1979 woort de gemeinte Nibbixwoud aon Wognum touwgeveug. Op 1 januari 2007 woort Wognum mèt Noorder-Koggenland bij Medemblik geveug.

Categorie:Medemblik
Categorie:Gewaeze gemeintes in Naord-Hollandj
Categorie:Dörper in Naord-Hollandj